stanford-oval/wikipedia huggingface dataset:
ผีถ้วยแก้ว

การเล่นผีถ้วยแก้ว
ผีถ้วยแก้ว (อังกฤษ: Ouija board, Spirit board, Talking board) เป็นการละเล่นอย่างหนึ่งที่มีอยู่ทั่วโลก โดยเชื่อว่าเป็นเพราะผีหรือวิญญาณทำนายเรื่องราวในอนาคตได้ ในประเทศแถบตะวันตก ผีถ้วยแก้ว จะเรียกว่า "วีจาบอร์ด" (Ouija board) หรือ "กระดานวิญญาณ" (Spirit board) หรือ "กระดานพูดได้" (Talking board) โดยเป็นของเล่นสำเร็จรูปที่ผลิตและวางจำหน่ายครั้งแรกเมื่อวันที่ 1 กรกฎาคม ค.ศ. 1890  และมีการจดสิทธิบัตรไว้เมื่อวันที่ 10 กุมภาพันธ์ ค.ศ. 1891 ในรูปแบบของเกมกระดาน ใช้เล่นเพื่อความเพลิดเพลิน โดยชาติแรกที่เชื่อว่า ใช้การละเล่นแบบนี้เพื่อติดต่อสื่อสารกับผี น่าจะเป็นชาวจีน โดยมีการค้นคว้าจากนักประวัติศาสตร์พบว่ามีการเล่นมาตั้งแต่ยุคราชวงศ์ซ่ง ราว ค.ศ. 1100 เรียกว่า "ฝูจี" (จีน: 扶乩, 扶箕; พินอิน: fújī) โดยเป็นกิจกรรมที่มีการทำกันเป็นล่ำเป็นสัน ถึงขนาดมีตำราหรือคู่มือบันทึกไว้เลยทีเดียว ก่อนจะมาถูกห้ามในยุคราชวงศ์ชิงก่อนการปฏิวัติซินไฮ่ไม่นาน
นอกจากนี้แล้วยังมีการละเล่นคล้ายคลึงกันนี้ในอินเดียโบราณ, กรีกโบราณ, โรมัน และยุโรปยุคกลางอีกด้วย
โดยคำว่า "วีจา" (Ouija) ที่ใช้ในความหมายภาษาอังกฤษ มาจากคำว่า "oui" ในภาษาฝรั่งเศสแปลว่า "ใช่" และ "ja" ในภาษาเยอรมันที่แปลว่า "ใช่" อีกเช่นเดียวกัน
รูปแบบของผีถ้วยแก้วจะคล้ายคลึงกัน คือ เป็นกระดานที่มีตัวอักษรต่าง ๆ วรรณยุกต์ รวมถึงตัวเลข และมีตำแหน่งที่ใช้สำหรับพัก ก่อนจะอัญเชิญผีเข้ามาสิง โดยผีถ้วยแก้วของไทย จะใช้ถ้วยหรือแก้วที่ไม่ได้ระบุว่าต้องเป็นแก้วหรือถ้วยทรงใด ขนาดสูงแค่ไหน หรือมีสภาพแบบใด แต่มีข้อห้ามที่เหมือน ๆ กัน คือ ถ้วยนั้นต้องคว่ำ และระหว่างที่เล่นห้ามยกนิ้วออกเพราะจะถือว่าไม่เคารพวิญญาณหรือจะถูกวิญญาณเข้าสิงเป็นต้น บ้างก็เชื่อว่า จำนวนผู้เล่นมีได้สูงสุดสี่คน เป็นต้น  ที่คล้ายคลึงกันระหว่างผีถ้วยแก้วของไทยและตะวันตก คือ ก่อนจะเลิกเล่น วิญญาณนั้นจะเคลื่อนไปยังตัวอักษรที่แสดงว่าคำทักทาย เช่น "สวัสดี" หรือ "ลาก่อน" ด้วย  นอกจากนี้แล้วในส่วนของไทยยังมีการเล่นที่คล้ายคลึงกัน หากแต่ใช้เหรียญแทนถ้วย เรียกว่า "ผีเหรียญ" โดยเชื่อว่าใช้เหรียญใดก็ได้แต่ห้ามใช้เหรียญบาท ซึ่งมีพระบรมฉายาลักษณ์ขององค์พระมหากษัตริย์
ในทางวิทยาศาสตร์มักจะอธิบายว่า เหตุที่ถ้วยหรือแก้วเคลื่อนที่ได้เองนั้นเป็นผลมาจากสภาพจิตใจของผู้เล่น คือ จิตใต้สำนึก ซึ่งแท้จริงแล้วก็เป็นผู้เล่นนั่นเองที่เป็นผู้เคลื่อนถ้วยหรือแก้วเอง
วิทยาลัยนานาชาติ มหาวิทยาลัยเกษตรศาสตร์

| --- | --- |
Kasetsart University International College (KUIC)

สถาปนา: 2 กรกฎาคม พ.ศ. 2567; 4 เดือนก่อน (2567-07-02)
สังกัดการศึกษา: มหาวิทยาลัยเกษตรศาสตร์
คณบดี: รองศาสตราจารย์วรรณวิภา วงศ์แสงนาค   (รักษาการแทนคณบดี)
ที่อยู่: เลขที่ 50 เกษตรกลางบางเขน ถนนพหลโยธิน แขวงลาดยาว เขตจตุจักร กรุงเทพมหานคร
เว็บไซต์: kuic.ku.ac.th/th

วิทยาลัยนานาชาติ มหาวิทยาลัยเกษตรศาสตร์ (อังกฤษ: Kasetsart University International College (KUIC))เป็นส่วนงานระดับคณะของมหาวิทยาลัยเกษตรศาสตร์ ในในหลักสูตรนานาชาติ และหลักสูตรภาษาอังกฤษจากทุกวิทยาเขต โดยสำนักงานของวิทยาลัยนานาชาติ มหาวิทยาลัยเกษตรศาสตร์ตั้งอยู่ ณ เกษตรกลางบางเขน (วิทยาเขตบางเขน) เพื่อเป็นศูนย์กลางในการประสานงานด้านการศึกษาระหว่างประเทศ ให้การฝึกอบรม ให้คำแนะนำ และให้บริการแก่นิสิตต่างชาติของมหาวิทยาลัยเกษตรศาสตร์
ประวัติ

ปีพุทธศักราช 2565 สภามหาวิทยาลัยเกษตรศาสตร์ ในคราวประชุมครั้งที่ 3/2565 ได้มีมติเห็นชอบให้ดำเนินการโครงการจัดตั้งวิทยาลัยนานาชาติ มหาวิทยาลัยเกษตรศาสตร์ (Kasetsart University International College Establishment Project) เมื่อวันที่ 28 มีนาคม 2565 ประกอบด้วย ฝ่ายบริหาร และฝ่ายวิชาการ และได้มีประกาศมหาวิทยาลัยเกษตรศาสตร์ เรื่อง โครงการจัดตั้งวิทยาลัยนานาชาติ มหาวิทยาลัยเกษตรศาสตร์ ลงวันที่ 1 เมษายน 2565 โดยมีผลเมื่อวันที่ 5 เมษายน 2565เป็นต้นไป
ปีพุทธศักราช 2567 สภามหาวิทยาลัยเกษตรศาสตร์ ในคราวประชุมครั้งที่ 6/2567 เมื่อวันที่ 24 มิถุนายน 2567 ได้พิจารณาอนุมัติจัดตั้งวิทยาลัยนานาชาติมหาวิทยาลัย
เกษตรศาสตร์ (Kasetsart University International College : KUIC)  ต่อมาสำนักงานเลขาธิการรัฐมนตรีได้เผยแพร่ประกาศมหาวิทยาลัยเกษตรศาสตร์ เรื่อง การจัดตั้งส่วนงานมหาวิทยาลัยเกษตรศาสตร์ (ฉบับที่ 10) พ.ศ. 2567 ลงวันที่ 2 กรกฎาคม 2567 เผยแพร่ในราชกิจจานุเบกษา เล่มที่ 141 หน้าที่ 12 ตอนพิเศษ ที่ 212 ง เมื่อวันที่ 5 สิงหาคม 2567
รายนามคณบดี

| รายนามผู้อำนวยการโครงการจัดตั้ง รักษาการคณบดีและคณบดี> ลำดับ | รายนามผู้อำนวยการโครงการจัดตั้ง รักษาการคณบดีและคณบดี> ตำแหน่งทางวิชาการ | รายนามผู้อำนวยการโครงการจัดตั้ง รักษาการคณบดีและคณบดี> รายนาม | รายนามผู้อำนวยการโครงการจัดตั้ง รักษาการคณบดีและคณบดี> การศึกษาสูงสุด | รายนามผู้อำนวยการโครงการจัดตั้ง รักษาการคณบดีและคณบดี> ชื่อตำแหน่งบริหาร | รายนามผู้อำนวยการโครงการจัดตั้ง รักษาการคณบดีและคณบดี> ระยะเวลา | รายนามผู้อำนวยการโครงการจัดตั้ง รักษาการคณบดีและคณบดี> หมายเหตุ |
| --- | --- | --- | --- | --- | --- | --- |
| 1 | รองศาสตราจารย์ | ลดาวัลย์ พวงจิตร  |  | ผู้อำนวยการโครงการจัดตั้ง | 4 เม.ย. 2565 - 1 ก.ค. 2567 |  |
| 2. | รองศาสตราจารย์ | วรรณวิภา วงศ์แสงนาค  |  | รักษาการแทนคณบดี | 2 ก.ค. 2567 - ปัจจุบัน |  |
หน่วยงาน

ภาควิชา สำนัก สถาบัน และศูนย์ ภายใน ประกอบด้วย ดังนี้
| หน่วยงานภายในวิทยาลัยนานาชาติ มหาวิทยาลัยเกษตรศาสตร์ > ภาควิชา | หน่วยงานภายในวิทยาลัยนานาชาติ มหาวิทยาลัยเกษตรศาสตร์ > หน่วยงานวิจัย พัฒนา และสนับสนุน |
| --- | --- |
 ฝ่ายวิชาการ (เทียบเท่าภาควิชา):  สำนักงานเลขานุการ งานอำนวยการ  งานสนับสนุนวิชาการและกิจกรรมนิสิต  งานแผนยุทธศาสตร์ วิจัย และบริการวิชาการ
หลักสูตร > หลักสูตรระดับปริญญาตรี

วิทยาลัยนานาชาติ มหาวิทยาลัยเกษตรศาสตร์ ดำเนินการหลักสูตรนานาชาติ และหลักสูตรภาษาอังกฤษ จำนวน 24 หลักสูตร ภายใต้คณะวิชาในวิทยาเขตบางเขน และวิทยาเขตศรีราชา ดังนี้
| หลักสูตรระดับปริญญาตรี> ชื่อปริญญา | หลักสูตรระดับปริญญาตรี> สาขาวิชา | หลักสูตรระดับปริญญาตรี> คณะวิชา | หลักสูตรระดับปริญญาตรี> วิทยาเขต |
| --- | --- | --- | --- |
| วิทยาศาสตรบัณฑิต (วท.บ.) | เกษตรเขตร้อน | คณะเกษตร | บางเขน |
| บริหารธุรกิจบัณฑิต (บธ.บ.) | การตลาด | คณะบริหารธุรกิจ | บางเขน |
| ศิลปศาสตรบัณฑิต (ศศ.บ) | Communicative Thai Language for Foreigners | คณะมนุษยศาสตร์ | บางเขน |
| ศิลปศาสตรบัณฑิต (ศศ.บ) | Tourism Management | คณะมนุษยศาสตร์ | บางเขน |
| Bachelor of Economics (B.Econ.) | Economics | คณะเศรษฐศาสตร์ | บางเขน |
| Bachelor of Economics (B.Econ.) | Entrepreneurial Economics | คณะเศรษฐศาสตร์ | บางเขน |
| Bachelor of Science (B.S.) | Integrated Chemistry | คณะวิทยาศาสตร์ | บางเขน |
| Bachelor of Science (B.S.) | Bioscience and Technology | คณะวิทยาศาสตร์ | บางเขน |
| Bachelor of Science (B.S.) | Polymer Science & Technology | คณะวิทยาศาสตร์ | บางเขน |
| Bachelor of Engineering (B.Eng.) | Aerospace Engineering (Double degree) | คณะวิศวกรรมศาสตร์ | บางเขน |
| Bachelor of Engineering (B.Eng.) | วิศวกรรมเครื่องกล | คณะวิศวกรรมศาสตร์ | บางเขน |
| Bachelor of Engineering (B.Eng.) | Electrical Engineering | คณะวิศวกรรมศาสตร์ | บางเขน |
| Bachelor of Engineering (B.Eng.) | Digital Manufacturing and Robotics Integration Engineering | คณะวิศวกรรมศาสตร์ | บางเขน |
| Bachelor of Engineering (B.Eng.) | วิศวกรรมอุตสาหการ | คณะวิศวกรรมศาสตร์ | บางเขน |
| Bachelor of Engineering (B.Eng.) | วิศวกรรมซอฟต์แวร์และความรู้ | คณะวิศวกรรมศาสตร์ | บางเขน |
| Bachelor of Science (B.S.) | Agro-Industrial Innovation and Technology | คณะอุตสาหกรรมเกษตร | บางเขน |
| Bachelor of Business Administration (B.B.A.) | Finance and Investment | คณะวิทยาการจัดการ | ศรีราชา |
|  | International Business | คณะวิทยาการจัดการ | ศรีราชา |
|  | Management | คณะวิทยาการจัดการ | ศรีราชา |
|  | Strategic Digital Marketing & Branding | คณะวิทยาการจัดการ | ศรีราชา |
|  | Accounting | คณะวิทยาการจัดการ | ศรีราชา |
|  | Hospitality Industry Management | คณะวิทยาการจัดการ | ศรีราชา |
|  | Logistics Management | คณะวิทยาการจัดการ | ศรีราชา |
| Bachelor of Engineering (B.Eng.) | Robotics and Automation System Engineering | คณะวิศวกรรมศาสตร์ศรีราชา | ศรีราชา |
| Bachelor of Engineering (B.Eng.) | Automotive Engineering | คณะวิศวกรรมศาสตร์ศรีราชา | ศรีราชา |
หลักสูตร > หลักสูตรระดับปริญญาโท

วิทยาลัยนานาชาติ มหาวิทยาลัยเกษตรศาสตร์ ดำเนินการหลักสูตรนานาชาติ และหลักสูตรภาษาอังกฤษ  ภายใต้คณะวิชาในวิทยาเขตบางเขน และวิทยาเขตกำแพงแสน  ดังนี้
| หลักสูตรระดับปริญญาโท> ชื่อปริญญา | หลักสูตรระดับปริญญาโท> สาขาวิชา | หลักสูตรระดับปริญญาโท> คณะวิชา | หลักสูตรระดับปริญญาโท> วิทยาเขต |
| --- | --- | --- | --- |
| Master of Science (M.S.) | Tropical Agriculture | คณะเกษตร | บางเขน |
| Master of Business Administration (M.B.A.) | Business Administration | คณะบริหารธุรกิจ | บางเขน |
| Master of Economics (M.Econ.) | Applied Economics for Agriculture and Environment | คณะเศรษฐศาสตร์ | บางเขน |
| Master of Science (B.S.) | Fishery science and technology | คณะประมง | บางเขน |
| Master of Engineering (M.Eng.) | Industrial Engineering and Engineering Management | คณะวิศวกรรมศาสตร์ | บางเขน |
| Master of Engineering (M.Eng.) | Artificial Intelligence and Internet of Things | คณะวิศวกรรมศาสตร์ | บางเขน |
| Master of Engineering (M.Eng.) | Sustainable Energy and Resources Engineering | คณะวิศวกรรมศาสตร์ | บางเขน |
| Master of Science (M.S.) | Food Science | คณะอุตสาหกรรมเกษตร | บางเขน |
| Master of Science (M.S.) | Agricultural Research and Development | คณะเกษตร กำแพงแสน | กำแพงแสน |
หลักสูตร > หลักสูตรระดับปริญญาเอก

วิทยาลัยนานาชาติ มหาวิทยาลัยเกษตรศาสตร์ ดำเนินการหลักสูตรนานาชาติ และหลักสูตรภาษาอังกฤษ  ภายใต้คณะวิชาในวิทยาเขตบางเขน และวิทยาเขตกำแพงแสน  ดังนี้
| หลักสูตรระดับปริญญาเอก> ชื่อปริญญา | หลักสูตรระดับปริญญาเอก> สาขาวิชา | หลักสูตรระดับปริญญาเอก> คณะวิชา | หลักสูตรระดับปริญญาเอก> วิทยาเขต |
| --- | --- | --- | --- |
| Doctor of Philosophy (Ph.D.) | Tropical Agriculture | คณะเกษตร | บางเขน |
| Doctor of Philosophy (Ph.D.) | Fishery science and technology | คณะประมง | บางเขน |
| Doctor of Philosophy (Ph.D.) | Bioscience | คณะวิทยาศาสตร์ | บางเขน |
| Doctor of Engineering (D.Eng.) | Industrial Engineering | คณะวิศวกรรมศาสตร์ | บางเขน |
| Doctor of Philosophy  (Ph.D.) | Agricultural and Resource Economics | คณะเศรษฐศาสตร์ | บางเขน |
| Doctor of Philosophy (Ph.D.) | Science and Innovation for Animal Health | คณะสัตวแพทยศาสตร์ | บางเขน |
| Doctor of Philosophy  (Ph.D.) | Food Science and Technology | คณะอุตสาหกรรมเกษตร | บางเขน |
| Doctor of Philosophy (Ph.D.) | Agricultural Sciences | คณะเกษตร กำแพงแสน | กำแพงแสน |
ผิวหนังตายแห้ง

หนังตายแห้งบนผู้ป่วยด้วยผนังหลอดน้ำเหลืองบวมจาก Rickettsia sibirica
หนังตายล่อน หรือ ผิวหนังตายแห้ง (อังกฤษ: eschar; /ˈɛskɑːr/; จากภาษากรีก: eschara) เป็นรูปแบบหนึ่งของเนื้อตายลอกหลุด (slough) หรือชิ้นส่วนของเนื้อเยื่อที่ตายแล้วที่หลุดออกจากผิวหนัง โดยเฉพาะภายหลังการบาดเจ็บจากไฟไหม้ และพบได้ในกรณีของเนื้อเน่าตาย (gangrene), แผลเปื่อย (ulcer), การติดเชื้อฟังไจ, เนื้อเยื่อตายจากแผลแมงมุมกัด, รอยเห็บกัดที่เกิดจากความเกี่ยวเนื่องกับ ไข้เผื่อน และการสัมผัสกับเชื้อแอนแทรกซ์ชนิดผิวหนัง (cutaneous) คำว่า "eschar" (หนังตายแห้ง) ไม่สามารถใช้ทดแทนกันได้กับคำว่า "scab" (สะเก็ดแผล) เพราะหนังตายแห้งต้องประกอบด้วยเนื้อเยื่อที่ตายแล้ว (necrotic tissue) ส่วนสะเก็ดแผลประกอบขึ้นจากเลือดที่แห้งกรังกับสารคัดหลั่ง (exudate)
หนังตายแห้งสีดำ (black eschars) พบมากที่สุดเกิดจากเชื้อแอนแทรกซ์กลุ่มผิวหนัง (cutaneous anthrax; คือกลุ่มการติดเชื้อจาก Bacillus anthracis) ซึ่งอาจติดต่อผ่านทางสัตว์ในปศุสัตว์หรือผ่าน Pasteurella multocida ที่พบในแมวและกระต่าย หนังตายแห้งสามารถใช้แยกแยะความต่างของการติดเชื้อริกเก็ตต์เซีย (rickettsial) R. parkeri rickettsiosis ในมุนษย์ ออกจากไข้ผื่นร็อกกีเมาเทนโดยดูที่การปรากฏของหนังตายแห้งที่จุดฝี (inoculation) 
ในภาษาอังกฤษบางครั้งเรียกหนังตายแห้งว่า black wound (แผลดำ) เพราะแผลจะมีบักษณะถูกคลุมด้วยเนื้อเยื่อตายแล้วสีดำแห้งกรังอย่างหนา
แหล่งข้อมูลอื่น

| --- | --- |
การจำแนกโรค: DICD-10: R23.4
ทรัพยากรภายนอก: MedlinePlus: 002355
Medical Separation of the Eschar
ผังมโนทัศน์

ผังมโนทัศน์ หรือ แผนที่ความคิด หรือ ไมด์แม็ป (อังกฤษ: mind map) คือไดอะแกรมที่แสดงให้เห็นถึงความเชื่อมโยงของมโนภาพที่สัมพันธ์กันรูปแบบหนึ่ง โดยปกติจะใช้รูปวงกลมแทนมโนทัศน์หรือความคิด และเส้นลูกศรแทนลักษณะและทิศทางของความสัมพันธ์นั้น มีคำกำกับไว้ว่าวงกลมแทนมโนภาพของอะไร เส้นลูกศรแทนความสัมพันธ์ในลักษณะและทิศทางใด ในบางครั้งมีการใช้การเน้นและแจกแจงเนื้อความด้วยสีและการวาดรูปประกอบ
ที่มา

ผังมโนทัศน์ถือว่าเป็นวิธีหนึ่งที่ช่วยบันทึกความคิดเพื่อให้เห็นภาพความคิดที่หลากหลายมุมมองที่กว้างและชัดเจนกว่าการบันทึกที่โดยยังไม่จัดระบบระเบียบความคิดใด ๆ อีกทั้งเป็นวิธีการที่สอดคล้องกับโครงสร้างทางการคิดของมนุษย์ที่บางช่วงมนุษย์จะสูญเสียสมาธิและความจดจ่อไปโดยอัตโนมัติขณะที่กำลังคิดเรื่องใดเรื่องหนึ่ง การทำให้สมองได้คิด ได้ทำงานตามธรรมชาตินั้น มีลักษณะเหมือนต้นไม้ที่แตกกิ่งก้านออกไปเรื่อย ๆ
ผังมโนภาพถูกใช้เป็นแนวคิดไร้รูปแบบตายตัวมาหลายศตวรรษแล้วเพื่อใช้ในการเรียนรู้, การระดมสมอง, การจดจำข้อมูล, การจินตนาการและการแก้ปัญหาโดยนักศึกษา, วิศวกร, นักจิตวิทยา รวมถึงบุคคลทั่วไป ตัวอย่างของผู้คิดผังมโนภาพที่น่าจะเก่าแก่ที่สุดในโลกคือนักคิดในคริสต์ศตวรรษที่ 3 นามว่าพอไพรี ผู้ที่จำแนกนิยามที่ถูกคิดโดยอริสโตเติลไว้โดยการมโนภาพ ในยุคปัจจุบัน ผู้ปฏิวัติรูปแบบของผังมโนภาพโดยการบูรณาการคือ ดร. อัลลัน คอลลินส์ และนักวิจัยในช่วงทศวรรษ 60 (พ.ศ. 2500) เอ็ม.โรส ควิลแลนด์ โดยเผยแพร่วิธีการคิดแบบใหม่นี้โดยการลงบทความ และทำการวิจัยเกี่ยวกับการศึกษาความคิดสร้างสรรค์ของมนุษย์และการมโนภาพ ทำให้ ดร. อัลลัน คอลลินส์ ถือว่าเป็นบิดาแห่งผังมโนภาพสมัยใหม่ก็ว่าได้
โทนี บูซาน ได้ชื่อว่าเป็นผู้นำในเรื่องแผนที่ความคิด มาช่วยในการจดจำระยะยาวที่เรียกว่าวิธีเนโมนิก ซึ่งได้แก่การนำความรู้ใหม่ไปผูกโยงกับความรู้เดิมที่มีอยู่ ควบคู่ไปกับการพัฒนาสมองซีกขวาโดยการจินตนาการ ด้วยหลักการใช้คำหลักเป็นตัวกำหนดแล้วขยายกิ่งก้านสาขาออกไป วิธีนี้ใช้กันอย่างแพร่หลายทั้งในเรื่องการทำประชาคม การบันทึกคำบรรยาย เป็นต้น
ผจญแดนอนาคต

| ผจญแดนอนาคต |
| --- | --- |
ใบปิดภาพยนตร์
กำกับ: แบรด เบิร์ด
บทภาพยนตร์:   เดมอน ลินเดลอฟ  แบรด เบิร์ด 
เนื้อเรื่อง:   เดมอน ลินเดลอฟ  แบรด เบิร์ด  เจฟฟ์ เจนเซน 
สร้างจาก: ทูมอร์โรว์แลนด์ โดยวอลต์ ดิสนีย์
อำนวยการสร้าง:   เดมอน ลินเดลอฟ  แบรด เบิร์ด  เจฟฟรีย์ เชอร์นอฟ 
นักแสดงนำ:   จอร์จ คลูนีย์  ฮิว ลอรี  บริตต์ โรเบิร์ตสัน  ราฟฟีย์ แคสสิดี  ทิม แม็กกรอว์  แคทริน ฮาห์น  คีแกน-ไมเคิล คีย์ 
กำกับภาพ: เคลาดิโอ มิแรนดา
ตัดต่อ:   วอลเตอร์ เมอร์ช  เครก วูด 
ดนตรีประกอบ: มิชาเอล จิอัคคิโน
บริษัทผู้สร้าง:   วอลต์ดิสนีย์พิกเชอส์  เอ113 ดชโปรดักชัน  
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   9 พฤษภาคม ค.ศ. 2015 (2015-05-09) (ดิสนีย์แลนด์)  22 พฤษภาคม ค.ศ. 2015 (2015-05-22) (สหรัฐ) 
ความยาว: 130 นาที
ประเทศ: สหรัฐ
ภาษา: อังกฤษ
ทุนสร้าง: 180–190 ล้านดอลลาร์สหรัฐ
ทำเงิน: 209 ล้านดอลลาร์สหรัฐ
ผจญแดนอนาคต (อังกฤษ: Tomorrowland) (หรือเรียกอีกอย่างว่า พรอเจ็กต์ที ในบางภูมิภาค และมีคำบรรยายว่า อะเวิลด์บียอนด์) เป็นภาพยนตร์บันเทิงคดีวิทยาศาสตร์อเมริกันในปี 2015 กำกับโดยแบรด เบิร์ด พร้อมบทภาพยนตร์โดยเบิร์ดและเดมอน ลินเดลอฟ อิงจากเรื่องราวของเบิร์ด ลินเดลอฟ และเจฟฟ์ เจนเซน นำแสดงโดยจอร์จ คลูนีย์, ฮิว ลอรี, บริตต์ โรเบิร์ตสัน, ราฟฟีย์ แคสสิดี, ทิม แม็กกรอว์, แคทริน ฮาห์น และคีแกน-ไมเคิล คีย์ เป็นเรื่องราวของนักประดิษฐ์อัจฉริยะผู้ท้อแท้และวัยรุ่นที่สนใจวิทยาศาสตร์ได้ออกเดินทางสู่มิติอื่นอันน่าทึ่งที่เรียกว่า "ทูมอร์โรว์แลนด์" ซึ่งในการกระทำของพวกเขานั้นจะได้ส่งผลโดยตรงต่อโลกของพวกเขาเอง
เดิมทีวอลต์ดิสนีย์พิกเชอส์ได้ประกาศภาพยนตร์เรื่องนี้ในเดือนมิถุนายน ค.ศ. 2011 โดยใช้ชื่อผลงานว่า 1952 และต่อมาได้เปลี่ยนชื่อเป็นทูมอร์โรว์แลนด์ ตามดินแดนแห่งอนาคตที่พบในสวนสนุกของดิสนีย์ ในการร่างเรื่องราวของพวกเขา เบิร์ดและลินเดลอฟได้รับแรงบันดาลใจจากการเคลื่อนไหวทางวัฒนธรรมที่ก้าวหน้าในยุคอวกาศ รวมไปถึงปรัชญาการมองโลกในแง่ดีของวอลต์ ดิสนีย์ โดยเฉพาะอย่างยิ่งวิสัยทัศน์เชิงมโนทัศน์ของเขาเกี่ยวกับชุมชนที่มีการวางแผนไว้ ซึ่งเรียกว่า เอ็ปคอต (EPCOT) การถ่ายภาพยนตร์ฉากสำคัญเริ่มขึ้นในเดือนสิงหาคม ค.ศ. 2013 โดยมีฉากต่าง ๆ ที่ถ่ายทำในหลายสถานที่ในห้าประเทศ
ผจญแดนอนาคตออกฉายโดยวอลต์ดิสนีย์สตูดิโอส์โมชันพิกเชอส์ ในรูปแบบทั่วไปและไอแมกซ์เมื่อวันที่ 22 พฤษภาคม ค.ศ. 2015 ภาพยนตร์เรื่องนี้ได้รับคำวิจารณ์ที่หลากหลายจากนักวิจารณ์ ทำรายได้ทั่วโลก 209 ล้านดอลลาร์สหรัฐ และถือเป็นความล้มเหลวในเชิงพาณิชย์จากต้นทุนการผลิต 120–150 ล้านดอลลาร์สหรัฐที่บ็อกซ์ออฟฟิศ
นักแสดง

จอร์จ คลูนีย์ รับบทเป็น จอห์น ฟรานซิส "แฟรงก์" วอล์กเกอร์, นักประดิษฐ์ผมหงอกที่ถูกเดวิด นิกซ์ ผู้นำของทูมอร์โรว์แลนด์เนรเทศออกจากทูมอร์โรว์แลนด์เมื่อหลายสิบปีก่อน
โทมัส โรบินสัน รับบทเป็น แฟรงก์ วอล์กเกอร์ ในวัยเเด็ก
ฮิว ลอรี รับบทเป็น เดวิด นิกซ์, ผู้นำ/ผู้ว่าการแห่งทูมอร์โรว์แลนด์และปฏิปักษ์
บริตต์ โรเบิร์ตสัน รับบทเป็น เคซีย์ นิวตัน, วัยรุ่นที่มองโลกในแง่ดีและเชี่ยวชาญด้านเทคโนโลยี
ไชโลห์ เนลสัน รับบทเป็น เคซีย์ นิวตัน ในวัยเเด็ก
ราฟฟีย์ แคสสิดี รับบทเป็น เอเธนา, ผู้สรรหาหุ่นยนต์ออโต-แอนิเมทรนิก
ทิม แม็กกรอว์ รับบทเป็น เอ็ดดี นิวตัน, พ่อของเคซีย์และวิศวกรของนาซา
แคทริน ฮาห์น รับบทเป็น เออซูลา, เจ้าของร้านและหนึ่งในมือสังหารของนิกซ์
คีแกน-ไมเคิล คีย์ รับบทเป็น ฮิวโก เกอร์สแบ็ก, เจ้าของร้านและมือสังหารอีกคนของนิกซ์
คริส บาวเออร์ รับบทเป็น คุณวอล์กเกอร์, พ่อของแฟรงก์
เพียร์ซ แก็กนอน รับบทเป็น เนต นิวตัน, น้องชายของเคซีย์
แมทธิว แม็กคอลล์ รับบทเป็น เดฟ คลาร์ก
จูดี เกรียร์ รับบทเป็น เจนนี นิวตัน, แม่ของเคซีย์
แกรี ชอล์ก รับบทเป็น เจ้าหน้าที่จ๊อกกี
รางวัล

| รางวัล / เทศกาลภาพยนตร์ | สาขา | ผู้ได้รับการเสนอชื่อ | ผล | อ้างอิง |
| --- | --- | --- | --- | --- |
| Art Directors Guild Awards | Best Production Design for a Fantasy Film | Scott Chambliss | เสนอชื่อเข้าชิง |  |
| Saturn Awards | Best Production Design | Scott Chambliss | เสนอชื่อเข้าชิง |   |
| Teen Choice Awards | Choice Movie: Sci-Fi/Fantasy | Tomorrowland | เสนอชื่อเข้าชิง |  |
| Teen Choice Awards | Choice Movie Actor: Sci-Fi/Fantasy | George Clooney | เสนอชื่อเข้าชิง |  |
| Teen Choice Awards | Choice Movie Actress: Sci-Fi/Fantasy | Britt Robertson | เสนอชื่อเข้าชิง |  |
| Visual Effects Society | Outstanding Created Environment in a Photoreal Feature | Barry Williams, Greg Kegel, Quentin Marmier, and Thang Lee | เสนอชื่อเข้าชิง |   |
| Visual Effects Society | Outstanding Compositing in a Photoreal Feature | Francois Lambert, Jean Lapointe, Peter Demarest, and Conny Fauser | เสนอชื่อเข้าชิง |   |
| World Soundtrack Academy | Soundtrack Composer of the Year | Michael Giacchino | ชนะ |  |
แหล่งข้อมูลอื่น

เว็บไซต์ทางการ
Tomorrowland ที่อินเทอร์เน็ตมูวีเดตาเบส
ผจญแดนอนาคต ที่ออลมูวี
ผจญแดนอนาคต ที่ดิสคอกส์
ผื่นนูนแบน

ผื่นนูนแบนบนหน้าท้องของผู้ป่วยโรคหัด
ผื่นนูนแบน (อังกฤษ: maculopapular rash, MP rash) เป็นผื่นนิดหนึ่ง มีลักษณะคือเป็นรอยแบนสีแดงบนผิวหนัง ผสมกับบริเวณที่นูนขึ้น อาจเห็นเป็นสีแดงบนผู้ที่มีผิวสีอ่อน
โอมานแอร์

โอมานแอร์ (อาหรับ: الطيران العماني) เป็นสายการบินประจำชาติและสายการบินที่ใหญ่ที่สุดของประเทศโอมาน โดยมีฐานการบินหลักที่ท่าอากาศยานนานาชาติมัสกัตในเมืองซีป โอมานแอร์ให้บริการเที่ยวบินสู่จุดหมายปลายทาง 46 แห่งในเอเชีย ยุโรปและแอฟริกา สายการบินมีชื่อเสียงในภูมิภาคและมีให้บริการเช่าเหมาลำ  โอมานแอร์เป็นสมาชิกขององค์การสายการบินอาหรับและจะเข้าร่วมพันธมิตรทางการบินวันเวิลด์ในปี 30 มิถุนายน 2025
ประวัติ > จุดเริ่มต้น

ย้อนกลับไปปี พ.ศ. 2513 ได้มีการก่อตั้ง โอมาน อินเตอร์เนชั่นแนล เซอร์วิส (โอไอเอส) ซึ่งบริษัทให้บริการภาคพื้นแก่ธุรกิจการบินที่สนามบินอัลฟาลาซ ในปี พ.ศ. 2515 บริษัทได้ย้ายฐานปฏิบัติการไปยังอาคารผู้โดยสารหลังใหม่ ท่าอากาศนานาชาติซีป. บริษัทได้เข้ารับช่วงต่อจาก กัฟล์แอร์ ในเครื่องบินขนาดเล็กในปี พ.ศ. 2520 ก่อนการจัดตั้ง  แผนกวิศวกรรมอากาศยาน ในปีเดียวกัน จากการขยายตัวของธุรกิจการบินอย่างรวดเร็วของประเทศโอมาน ทำให้โอไอเอสมีการสร้างสิ่งอำนวยความสะดวก เช่น โรงเก็บเครื่องบิน ฐานปฏิบัติงาน และอาคารปรุงอาหารสำหรับเที่ยวบิน เพื่อรองรับการขยายตัวของธุรกิจ
ในปี พ.ศ. 2524 กลุ่มธุรกิจบริการการบินโอมานได้เข้าเป็นบริษัทร่วมทุน บริษัทได้ทำการซื้อเครื่องบินจากสายการบินกัฟล์แอร์ทั้งหมด 13 ลำ เพื่อทดแทนเครื่องแบบใบพัดยี่ห้อ โฟคเคอร์ 27-500 และ 27-600 ในปีเดียวกัน บริษัทได้เริ่มให้บริการเครื่องบินแบบไอพ่น พร้อมกับสายการบินกัฟล์แอร์ ไปยัง ซาลาล่า จากปี พ.ศ. 2526 ถึงปี พ.ศ. 2536 บริษัทมีคำสั่งซือเครื่องบินใหม่ รวมไปถึงเครื่องยี่ห้อ เชสน่า และอึปกรณ์อำนวยความสะดวกที่จะทำให้การให้บริการดีขึ้น
ประวัติ > ยุคการก่อตั้งปี พ.ศ. 2536

ในปี พ.ศ. 2536 สายการบินโอมานแอร์ได้รับการก่อตั้งขึ้นในเดือนมีนาคม ทางสายการบินได้เช่าเครื่อง  โบอิ้ง 737-300 จาก แอนเซส เวิร์ลไวด์ เอวิเอชั่น เซอร์วิส  ให้บริการในเส้นทาง  มัตกัส ไปยัง ซาลาล่า ในเดือนกรกฎาคมปีเดียวกัน ทางสายการบินไดเริ่มให้บริการในเส้นทางต่างประเทศเป็นครั้งแรกไปยัง ดูไบ โดยยังคงใช้เครื่องโบอิ้ง 737-300 และจุดหมายปลายทางอื่นๆ ที่ตามมาอย่าง ทิวันรัม เปิดให้บริการในเดิอนพฤศจิกายน  เส้นทางไป คูเวท และ  การจี ในเดือนมกราคมปี พ.ศ. 2534 เส้นทาง โคลอมโบ เดือนตุลาคม  ในปี พ.ศ. ได้ทำการเช่าซื้อเครื่องบิน แอบัส เอ320 จากกลุ่มทุนสิงคโปร์เพื่อทดแทนเครื่อง  737 จากปี พ.ศ. 2538 ถึง พ.ศ. 2540 เปิดให้บริการในเส้นทางมุมไบ, ดากา, อะบูดาบี, โดฮา และ เชนไน ในเดือนตุลาคมปี พ.ศ. 2541 สายการบินโอมานแอร์เข้าร่วมเป็นสมาชิกของสมาคมขนส่งทางอากาศระหว่าประเทศ  ไอเอทีเอ เมื่อสิ้นสุดของปี สายการบินได้เพิ่มเส้นทางไปยัง จีวาเดอร์, เจดดาร์ และ อัลอิน จากการขยายตัวอย่างต่อเนื่องของสายการบิน
ประวัติ > การพัฒนาตั้งแต่ยุค 2000s

เดือนมีนาคม พ.ศ. 2550 รัฐบาลโอมาน เห็นชอบให้เพิ่มทุนในสายการบินจาก 33 เปอร์เซ็น เป็น 80 เปอร์เซ็นโดยประมาณ  นอกจากนี้ สายการบินโอมานแอร์ต้องทำการประเมินให้เป็นไปตามกลยุทธ์เพื่อให้ธุรกิจดำเนินไปได้ในระยะยาว  และรัฐบาลโอมานประกาศในเดือนพฤษภาคม พ.ศ. 2550 ว่าจะดึงสายการบินออกจากกัฟล์แอร์ โดยจะเน้นพัฒนาสายการบินในนามโอมานแอร์อย่างเต็มรูปแบบ  ในวันที่ 26 เดือนพฤษจิกายน พ.ศ. 2550 สายการบินโอมานแอร์ได้เปิดเส้นทางการบินไประยะไกลไปยัง กรุงเทพ และ ลอนดอน.
วันที่ 2 เดือนเมษายน พ.ศ. 2550 สายการบินโอมานแอร์ทำการสั่งซื้อเครื่องบินจากบริษัทแอร์บัส รุ่น แอร์บัส เอ330 จำนวน 5 ลำจากงาน ดูไบแอร์โชว์ ซึ่งมีกำหนดส่งในปี พ.ศ. 2552 สุดท้ายสายการบินโอมานแอร์ทำการสั่งซื้อเครื่องบิน แอร์บัส เอ330-300 จำนวน 3 ลำ และ เอ330-200 จำนวน 2 ลำ การเริ่มจัดส่งถูกกำหนดในไตรมาสที่ 3 ของปี พ.ศ. 2552 ในเดือนกุมภาพันธ์ ปี พ.ศ. 2552 ทำการสั่งเช่าเครื่อง แอร์บัส เอ330-200 จาก สายการบินเจทแอร์เวย์. สืบเนื่องจากงานดูไบแอร์โชว์ในปี พ.ศ. 2552 สายการบินได้ทำการสั่งซื้อเครื่องบินรุ่น เอ็มเบรอ 175 จำนวน 5 ลำ พร้อมกับตัวเลือก 5 ตัว ที่มีการกำหนดรับมอบในปี 2553
ในเดือนมีนาคม ปี พ.ศ. 2553 สายการบินโอมานแอร์เป็นสายการบินแรกของโลกที่ให้บริการโทรศัพท์และระบบอินเทอร์เน็ตบนเครื่องบิน  ในเดือนพฤศจิกายน ปี พ.ศ. 2553 ทางรัฐบาลโอมานได้เพิ่มทุนกับสายการบินมาอยู่ที่ 99.8 เปอร์เซ็น  ในปี พ.ศ. 2554 สายการบินโอมานแอร์ได้รับรางวัลเหรียญทอง  "สายการบินประจำปี" จากงาน Laurier d'Or du Voyage d'Affaires ในฝรั่งเศส
ในเดือนกันยายน ปี พ.ศ. 2556 ประธานเจ้าหน้าที่บริหารได้เปิดเผยข้อมูลที่จะขยายขนาดของฝูงบินเพิ่มเป็น 50 ลำ ภายในปี พ.ศ. 2560  เดือนเมษายน พ.ศ. 2558 สายการบินประกาศที่จะลดการใช้เครื่องบินขนาดเล็กและเพิ่มการใช้งานเครื่องแอร์บัสและโบอิ้งเข้ามาในฝูงบิน เครื่อง เอทีอาร์ 42-500 จำนวน 2 ลำ ถูกปลดประจำการสิ้นปี พ.ศ. 2558 และ เครื่อง เอ็มเบรอ 175 จำนวน 4 ลำ และ เครื่องโบอิ้ง 737-700 จะถูกปลดประจำการภายในสิ้นปี พ.ศ. 2559  เดือนเมษายน พ.ศ. 2560 มีแผนจะทำการเปลี่ยนเครื่องแอร์บัส เอ330 ไปเป็นเครื่องแอร์บัส เอ350 หรือ โบอิ้ง 787
เดือนกรกฎาคม พ.ศ. 2560 สายการบินโอมานแอร์ได้รับรางวัล "พนักงานสายการบินที่ดีที่สุดในตะวันออกลาง" ในงาน สกายแทรกซ์เวิร์ลแอร์ไลน์อวอร์ด  นอกจากนี้ในเดือนกันยายนในปีเดียวกัน ยังได้รับรางวัล "สายการบินที่ดีที่สุดในยุโรป ตะวันออกกลางและ แอฟริกา" จากงาน Seven Stars Luxury Lifestyle and Hospitality Awards เป็นปีที่สองติดต่อกัน 
ในเดือนตุลาคม ปี พ.ศ. 2561 ประธานบริหารของโอมานแอร์ มร.อับดุลาซีส บิน ซาอุด อัล ไรซี จะเพิ่มจำนวนเครื่องบินให้ถึง 70 ลำและเพิ่มจุดหมายปลายทางใหม่อีก 60 ที่หมายใหม่ ภายในปี พ.ศ. 2565
เดือนมิถุนายน ปี พ.ศ. 2562 สมาคมขนส่งทางอากาศระหว่างประเทศ (ไอเอทีเอ) ได้ให้ใบรับรองระดับ 4  กับการกระจายความสามารถใหม่แก่สายการบินประจำชาติโอมาน ซึ่งเป็นสายการบินแรกที่ทำงานบนมาตรฐานล่าสุด และเพิ่มความสามารถเดิมที่เคยอยู่ในระดับ 3
โอมานแอร์ ร่วมกับ สารการบินเคนย่าแอร์เวส์ ในการใช้ความร่วมมือด้านการบิน ในเดือนสิงหาคม ปี พ.ศ. 2560 จนถึงวันที่ 1 เดือนตุลาคม พ.ศ. 2562 ในการเพิ่มเส้นทางการบินจากไนโรบี ไปยังแอนเทบเบ ในอุกันด้า และ โจฮันเนสเบิร์กใน ประเทศแอฟริกาใต้
กิจการองค์กร > อัตลักษณ์องค์กร > ลวดลายอากาศยาน

ลายเครื่องบินเดิมจะใช้สีแดงคาดบนตัวเครื่องสีขาว และมีสัญลักษณ์ของสายการบินโอมานแอร์ แถบสีเขียวถูกทาไว้ที่หาง มีคำภาษาอังฤษและอาหรับว่า Oman Air ไว้ล่างและบนตรงบริเวณหน้าต่างหลังประตูหน้าสุดของเครื่อง ส่วนหางของเครื่องบินใช้สีแดง สำหรับในปัจจุบัน เครื่องบินใช้สีขาวเป็นพื้น ลายเส้นเปลี่ยนเป็นสี่ฟ้า และโลโก้เปลี่ยนเป็นสีทอง
กิจการองค์กร > การสนับสนุน

โอมานแอร์ให้การสนันสนุนการแข่งขันกอล์ฟรายการ "the 2015 NBO Golf Classic Grand Final".
เด็กกำพร้าในปาเลสไตน์เข้าเยี่ยมชมศูนย์สวัสดิภาพเด็กอัลคูด์ สนับสนุนโดยสารการบินโอมานแอร์และสายการบินเดลต้า.
เส้นทางการบิน

ณ เดือนธันวาคม ค.ศ. 2023  โอมานแอร์ให้บริการเที่ยวบินสู่จุดหมายปลายทาง 46 แห่งใน 27 ประเทศ จากฐานบินหลัก ประเทศที่มีเส้นทางการบินมากที่สุดคือ 11 แห่งในประเทศอินเดีย
เส้นทางการบิน > ข้อตกลงการบินร่วม

ณ เดือนธันวาคม ค.ศ. 2023 โอมานแอร์ได้ทำข้อตกลงการบินร่วมกับสายการบินอื่นๆ ดังนี้:
อียิปต์แอร์
เอมิเรตส์
เอธิโอเปียนแอร์ไลน์
สายการบินเอทิฮัด
การูดาอินโดนีเซีย
กัลฟ์แอร์
เคนยาแอร์เวย์
เคแอลเอ็ม
คูเวตแอร์เวย์
ลุฟท์ฮันซ่า
มาเลเซียแอร์ไลน์
กาตาร์แอร์เวย์
รอยัลจอร์แดเนียน
ซาอุเดีย
สิงคโปร์แอร์ไลน์
ศรีลังกาแอร์ไลน์
การบินไทย
เตอร์กิชแอร์ไลน์